**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 09. decembra 2013

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Kontrola uznesení

4. Schválenie zmluvy o nájme s Evou Kolompárovou

5. Schválenie VZN o miestnych daniach na rok 2014

6. Finančné záležitosti

7. Schválenie programového rozpočtu

8. Informácie o investičných akciách na rok 2014

9. Informácie o separovanom zbere odpadov

10. Rôzne

11. Diskusia

12. Záver

Mária Jaleczová

starostka obce

**K bodu číslo 1:**

Piate riadne zasadnutie obecného zastupiteľstva v roku 2013 otvorila a viedla starostka obce Mária Jaleczová. Skonštatovala, že z poslancov obecného zastupiteľstva sú prítomní traja poslanci, poslanec Marián Balko sa ospravedlnil zo zasadnutia zo zdravotných a poslanec Vendelín Brath z pracovných dôvodov. Je prítomná nadpolovičná väčšina poslancov zasadnutie je uznášania schopné.

**K bodu číslo 2:**

Za overovateľov zápisnice určila poslancov: Miroslav Maťo

Martin Kučírek

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva

Hlasovanie o programe rokovania:

za: 3 / Ing. Michal Boszorád, Miroslav Maťo, Martin Kučírek/

proti: 0

**K bodu číslo 3:**

Hlavná kontrolórka obce Mgr. Darnadiová skonštatovala, že uznesenia sú splnené, alebo sa plnia priebežne.

Hlasovanie o kontrole uznesení:

za: 3 / Ing. Michal Boszorád, Miroslav Maťo, Martin Kučírek/

proti: 0

**K bodu č. 4:**

Vo štvrtom bode sa poslanci zaoberali nájomnou zmluvou s p.Evou Kolompárovou. Starostka obce ich

oboznámila so žiadosťou p.Kolompárovej v ktorej okrem iného žiada o predĺženie nájomnej zmluvy,

zníženie mesačného nájomného, ďalej žiada poslancov obecného zastupiteľstva, aby sa zriekli svojej

decembrovej finančnej odmeny, ako aj starostka obce svojej finančnej odmeny, ktoré by použila na

uhradenie decembrovej platby na nájomné.

Hlavná kontrolórka obce sa k tomu vyjadrila: nikto sa nemôže zrieknuť svojho zákonného nároku.

Dalo by sa to vyriešiť spôsobom, že poslancom a starostke by bol vyplatený plat a z toho

dobrovoľne finančne prispeli p.Kolompárovej, čo je na každého dobrej vôli.

Starostka k tomu dodala: zisťovala v okolitých obciach cenu nájomného a stanovený nájom 100,00

eur mesačne nie je vysoká suma, keď prepočítame nájom na m2 v nájomných bytoch, mohla by platiť

aj vyššie nájomné.

Vyjadrila sa aj k žiadosti p.Kolompárovej, s ktorou ju nemilo prekvapil. Na každom zasadnutí sa jej

zastávala , podporovala materiálne, darovala nábytok, jedlo, šatstvo, pomohla jej s vybavením

príspevku na aktivačnú činnosť na úrade práce, aby si mohla mesačne prilepšiť o 60,00 eur.

Prispela jej aj finančne, zaplatila za ňu faktúru za elektrickú energiu, poskytla nenávratnú finančnú

pomoc.

Poslanci sa vyjadrili v zmysle, že najviac im prekáža rozkazovačný spôsob žiadosti, na druhej strane

žiada o pomoc, ale na cigarety má peniaze. Navrhli, aby mesačné nájomné nebolo znížené a aby

doplatila všetky svoje záväzky voči obce do 30.06.2014, mesačná platba za plyn sa ponecháva vo

výške 20,00 eur. K tomu ekonómka obce dodala, že podľa jej výpočtov nedoplatok za plyn podľa

stavu plynomeru k 02.12.2013 je okolo 450,00 eur, na čo poslanci uviedli, že tieto sa zarátajú do jej

záväzkov voči obci.

Príloha č. 1: Žiadosť o predĺženie zmluvy

Hlasovanie o nájomnej zmluve a žiadosti p. Evy Kolompárovej

za: 3 / Ing. Michal Boszorád, Miroslav Maťo, Martin Kučírek/

proti: 0

**K bodu č. 5:**

Poslancom bol predložený návrh všeobecne záväzného nariadenia obce Hosťová č. 3/2013

o miestnych daniach a o miestnom poplatku za komunálne odpady a drobné stavebné odpady na

území obce Hosťová. Návrh VZN bol zákonným spôsobom vyvesený na úradnej tabuli obce a web

sídle obce. K uvedenému VZN obce neobdržala žiadne pripomienky ani námietky zo strany občanov

ani zo strany poslancov obecného zastupiteľstva.

Oproti roku 2013 nie je navrhnuté zvýšenie dane z nehnuteľností – za pozemky a stavby, ani za dane

za psa. Je zakomponovaný nový odstavec – daň za ubytovanie , ktorý ukladá platiť daň

prevádzkovateľom zariadení, ktoré poskytujú prechodné ubytovanie.

V návrhu je uvedený poplatok za komunálny odpad 16,00 eur na kalendárny rok a osobu, táto suma

sa navrhuje znížiť na 15,00 eur na základe poslednej schôdze Ponitrianskeho združenia pre

separovaný odpad, kde nám navrhovali, aby sme radikálne nemenili sadzbu za komunálny odpad.

V §19 vrátenie, zníženie a odpustenie poplatku je navrhnuté, aby občania nad 70 rokov mali znížený

poplatok o 50% z výšky stanoveného poplatku.

Príloha č. 2: Návrh Všeobecne záväzného nariadenia obce Hosťová č. 3/2013

Hlasovanie o VZN č. 3/2013:

za: 3 / Ing. Michal Boszorád, Miroslav Maťo, Martin Kučírek/

proti: 0

**K bodu č. 6:**

Ekonómka obce R.Tóthová oznámila poslancom, že predtým ako pristúpime k schvaľovaniu rozpočtu obce Hosťová na rok 2014 a roky 2015 – 2016 je potrebné prerokovať niektoré záležitosti.

Dotácie poskytnuté z rozpočtu obce Hosťová – poslanci boli oboznámení s vyúčtovaním dotácie v r. 2013, obec pridelila tri dotácie z rozpočtu obce, Miestna organizácia Csemadoku podala žiadosť o predĺženie termínu vyúčtovania, z dôvodu, že niektoré kultúrne podujatia sa uskutočnia v priebehu mesiaca december 2013. Tieto tri neziskové subjekty podali svoje žiadosti o poskytnutie dotácie aj na rok 2014, ich požiadavky sú zahrnuté aj v návrhu rozpočtu.

Príloha č. 3: Žiadosti o dotáciu z rozpočtu obce

Hlasovanie o dotáciách z rozpočtu obce:

za: 3 / Ing. Michal Boszorád, Miroslav Maťo, Martin Kučírek/

proti: 0

Cestovné náhrady starostky obce - starostke obec poskytuje paušálne cestovné náhrady vo výške 70,00 eur mesačne, obec nedisponuje vlastným motorovým vozidlom, na služobné cesty sa využíva vlastné súkromné auto starostky.

Hlasovanie o cestovných náhradách:

za: 3 / Ing. Michal Boszorád, Miroslav Maťo, Martin Kučírek/

proti: 0

Odmena pre hlavnú kontrolórku obce – odmeňovanie hlavnej kontrolórky obce upravuje zákon č. 369/1990 o obecnom zriadení na základe ktorého obecné zastupiteľstvo môže schváliť mesačnú odmenu vo výške 30% z mesačného platu. Poslanci priznali hlavnej kontrolórke odmenu vo výške 30% z mesačného platu.

Hlasovanie o poskytnutí odmeny:

za: 3 / Ing. Michal Boszorád, Miroslav Maťo, Martin Kučírek/

proti: 0

Doplnenie sadzobníku správnych poplatkov – obec Hosťová na základe svojho VZN č. 1/2008 vyberá

poplatok za vyhlasovanie v obecnom rozhlase v sume 1,50 € za hlásenie. V poslednom čase obec

dostáva viac žiadostí o odvysielanie politickej alebo komerčnej reklamy, kde subjekty žiadajú, aby

obec im zasiela za vyhlasovanie faktúry, čo navyšuje náklady obce napr. na poštovné, preto sa

navrhuje zvýšenie poplatku za vysielanie pre tieto subjekty.

Hlasovanie o zvýšení poplatku:

za: 3 / Ing. Michal Boszorád, Miroslav Maťo, Martin Kučírek/

proti: 0

Kompetencia starostu obce Hosťová pre vykonávanie zmeny rozpočtu obce od 01.01.2014

V zákone o rozpočtových pravidlách od 01.01.2014 nastávajú viaceré zmeny, ktoré obciam ukladajú

nové povinnosti pri predkladaní uskutočnených zmien v rozpočte obce cez systém RIS-SAM, kde sú

udávané presné termíny. Z dôvodu, že v rozpočte treba upraviť len o malú čiastku rozpočtovanú

položku podáva sa návrh, aby starosta obec mohol túto zmenu do určitej sumy uskutočniť, s tým, že

o vykonaných zmenách bude informovať obecné zastupiteľstvo.

Hlasovanie o kompetencii starostu:

za: 3 / Ing. Michal Boszorád, Miroslav Maťo, Martin Kučírek/

proti: 0

Rozpočtové opatrenie č. 5/2013 – poslancom bol predložený návrh na zmenu rozpočtu č. 5, v ktorom

sa navrhuje uskutočnenie zmien na príjmovej aj na výdavkovej časti rozpočtu, na strane príjmov

úprava položiek z prenajatých budov priestorov a za porušenie predpisov, na výdavkovej strane

úprava podprogramov voľby a referendá, materská škola, administratíva obce a služby

zamestnanosti.

Príloha č. 4: Návrh rozpočtového opatrenia č. 5/2013

Hlasovanie o rozpočtovom opatrení č. 5/2013

za: 3 / Ing. Michal Boszorád, Miroslav Maťo, Martin Kučírek/

proti: 0

**K bodu č. 7:**

Poslanci obce pristúpili k schvaľovaniu rozpočtu obce na rok 2014, ktorý je navrhnutý ako vyrovnaný ,

Bežné príjmy a výdavky sú navrhnuté vo výške 116370,00 eur, kapitálové výdavky sú rozpočtové vo

výške 4800,00 eur. Rozpočet na rok 2014 je záväzný, na roky 2015 – 2016 je orientačný.

Základnú časť príjmovej časti tvoria podielové dane, ktoré sú obci pripisované mesačne.

Z kapitálových výdavkov sa plánuje preinvestovať 1500,00 eur na rozšírenie siete verejného

osvetlenia a 3300,00 eur na rekonštrukciu budovy obecného úradu a kultúrneho domu.

Zo strany poslancov k návrhu rozpočtu neboli podané žiadne návrhy ani námietky.

Ďalej boli oboznámení so zmenou zákona o rozpočtových pravidlách, ktorý umožňuje, aby obce do

2000 tisíc obyvateľov nemuseli používať programový rozpočet.

Príloha č. 5: Návrh rozpočtu obce Hosťová

Príloha č. 6: Odborné stanovisko k návrhu programového rozpočtu obce Hosťová

Hlasovanie o rozpočte obce na rok 2014 a roky 2015 – 2016.

za: 3 / Ing. Michal Boszorád, Miroslav Maťo, Martin Kučírek/

proti: 0

**K bodu č.8:**

Starostka obce podala bližšie informácie k pripravovaným investičným akciám na rok 2014.

V kultúrnom dome sa plánujú vymeniť dve okná , namiesto gumolínu bude položená dlažba, úprava

stien a maľovanie, počíta sa aj s úpravou vonkajšej fasády a strechy, kde je položená len lepenka.

Takisto sa bude maľovať chodba a kancelárie.

Na cintoríne bude rozšírené vedenie verejného osvetlenia o dva nové stĺpy, priamo v areáli cintorínu.

Do miestneho parku bude nakúpený basketbalový kôš.

Poslancom predložila cenové ponuky na stavebné práce.

**K bodu č.9:**

Starostka informovala o výmene ističov v parku a na verejnom osvetlení, máme zbytočne veľké ističe,

za ktoré sa viac platí, výmenou obce by mala ušetriť.

Západoslovenská vodárenská spoločnosť dala ponuku na odkúpenie akcií, ktoré vlastní obec v tejto

Spoločnosti, konkrétnu cenu za jednu akciu ešte nevieme.

Boli podané nasledovné žiadosti o dotáciu – na Environmentálny fond na kanalizáciu obce, na

Nitriansky samosprávny kraj žiadosť o dotáciu na kultúru a šport. Po zvážení, obec nepožiadala

o finančné prostriedky na kamerový systém.

**K bodu č.10**

Starostka informovala o separovanom zbere odpadov, na ostatnom zasadnutí Ponitrianskeho

združenia pre separovaný odpad presný termín, kedy obce nabehnú na systém separovaného zberu

nevedeli povedať, teraz prebiehajú verejné súťaže na nákup mechanizmov a techniky.

**K bodu č.11**

Starostka sa poďakovala za účasť na zasadnutí a za spoluprácu v roku 2013, najbližšie zasadnutie

v prípade, že sa nevyskytne závažná záležitosť plánuje na február 2014.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 09.12.2013**

**UZNESENIE Č. 36/2013**

Obecné zastupiteľstvo v Hosťovej

1. **schvaľuje** program piateho riadneho zasadnutia Obecného zastupiteľstva v Hosťovej v roku 2013.

**UZNESENIE Č. 37/2013**

Obecné zastupiteľstvo v Hosťovej

**a. berie na vedomie** plnenie uznesení obecného zastupiteľstva zo dňa 18.06.2013

**UZNESENIE Č. 38/2013**

Obecné zastupiteľstvo v Hosťovej

**a. schvaľuje** uzatvorenie nájomnej zmluvy na prenájom bytu č. 121 na dobu určitú

od 01.01.2014 do 30.06.2014

**b. neschvaľuje** znížene mesačného nájomného zo sumy 100,00 eur na 70,00 eur

**c. povoľuje** možnosť neskoršej úhrady platby nájomného za mesiac 12/2013

**d. ukladá** doplatiť dlžné nedoplatky na nájomnom a platbách za plyn do 30.06.2014

**UZNESENIE Č. 39/2013**

Obecné zastupiteľstvo v Hosťovej

**a. schvaľuje** Všeobecné záväzné nariadenie obce Hosťová č. 3/2013 o miestnych

daniach a miestnom poplatku za komunálne odpady a drobné stavebné odpady

na území obce Hosťová

**UZNESENIE Č. 40/2013**

Obecné zastupiteľstvo v Hosťovej

**a. berie** na vedomie informácie o vyúčtovaní poskytnutých dotácií z rozpočtu obce v roku

2013

**b. schvaľuje** poskytnutie dotácie z rozpočtu obce Hosťová v roku 2014 v nasledovnej výške:

1. OZ OFK Hosťová 3000,00 €

2. OZ Pro Guezte 1700,00 €

3. Miestna organizácia Csemadoku 700,00 €

**UZNESENIE Č. 41/2013**

Obecné zastupiteľstvo v Hosťovej

**a. schvaľuje** vyplácanie paušálnej cestovnej náhrady pre starostku obce Hosťová vo výške

70,00 eur mesačne za používanie súkromného motorového vozidla na služobné cesty

**UZNESENIE Č. 42/2013**

Obecné zastupiteľstvo v Hosťovej

**a. schvaľuje** vyplatenie odmeny hlavnej kontrolórke obce Bc.Mgr. Katarína Darnadiovej

v mesiaci december 2013 vo výške 30% z mesačného platu = 29,70 eur.

**UZNESENIE Č. 43/2013**

Obecné zastupiteľstvo v Hosťovej

**a. poveruje** starostu obce Hosťová v súlade s ustanovením §11 ods. 4 písm. b. zákona SNR č.

369/1990 Zb. o obecnom zriadení v znení neskorších predpisov na vykonávanie zmien

v rozpočte obce Hosťová v rozsahu úprav v jednotlivých prípadoch v rámci schváleného

bežného rozpočtu do 1000,00 eur vrátane.

**b. ukladá** starostovi obce podať informáciu obecnému zastupiteľstvu o vykonaných a ním

podpísaných zmenách rozpočtu v rámci jeho kompetencie na najbližšom zasadnutí

obecného zastupiteľstva v Hosťovej**.**

**UZNESENIE Č. 44/2013**

Obecné zastupiteľstvo v Hosťovej

**a. schvaľuje** doplnenie Všeobecného záväzného nariadenia obce Hosťová č. 1/2008

o správnych poplatkoch a poplatkoch za pracovné úkony vykonávané obecným úradom

v Hosťovej príloha B o položky:

1. vysielanie politickej reklamy 5,00 €/hlásenie

2. vysielanie komerčnej reklamy 5,00 €/hlásenie

**UZNESENIE Č. 45/2013**

Obecné zastupiteľstvo v Hosťovej

**a. schvaľuje** zmenu rozpočtu obce Hosťová rozpočtovým opatrením č. 5/2013

**UZNESENIE Č. 46/2013**

Obecné zastupiteľstvo v Hosťovej

**a. schvaľuje** zostavenie a predkladanie rozpočtu obce bez programovej štruktúry

**b. prerokovalo** odborné stanovisko k návrhu programového rozpočtu obce Hosťová

na roky 2014 – 2016

**c. schvaľuje** rozpočet obce Hosťová na rok 2014 a roky 2015 -2016

**d. schvaľuje** použitie rezervného fondu obce Hosťová na investičné akcie

1. rekonštrukcia a modernizácia budovy kultúrneho domu a obecného úradu

vo výške 3300,00 eur

2. rozšírenie siete verejného osvetlenia na území obce Hosťová vo výške 1500,00 eur

Overovatelia zápisnice:

Martin Kučírek .........................

Miroslav Maťo .........................

Zapisovateľka zápisnice:

Renáta Tóthová ........................

Mária Jaleczová

starostka obce